4. ΒΑΣΙΛΙΚΟΝ ΔΙΑΤΑΓΜΑ της 19 Μαρτ./8 Απρ. 1948  Περί καθορισμού της αξίας του Αστυνομικού Ενσήμου.  Έχοντες υπ’ όψει το άρθρ. 3 και 5 του υπ’ αριθ. 116/1945 Α. Νόμου, προτάσει του ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Καθορίζομεν ως ακολούθως την αξίαν του Αστυνομικού Ενσήμου: α)Επί των υπό των Αστυνομικών Αρχών εκδιδομένων αδειών ηνιοχείας εις δρχ. 1.000. β) Επί των υπό των Αστυνομικών Αρχών εκδιδομένων αδειών ραδιοφώνων εις δρχ. 5.000. γ) Επί των υπό των Αστυνομικών Αρχών εκδιδομένων πάσης φύσεως αδειών, μη ειδικώς κατονομαζομένων, εις δρχ. 5.000. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   